Gratë imigrante, pre e ngacmimeve seksuale
Psikologët thonë se demaskimi i ish-shefit të FMN-së mund të bëhet një pike kthese në trajtimin e tyre
Një nga enklavat kryesore të imigrantëve nga AfrikaPerëndimoreështënë lagjen Bronx të Nju Jorkut.Ata janë njerëz shumë punëtorë, fetarë, të cilët mbajnë financiarisht veten dhe familjet e tyre në këtë mjedis të ri për ta. Shumë gra punojnë si dado, ose si pastruese nëpër shtëpi, apo hotele, disa prej tyre ndjekin shkollën. Shumë prej këtyre imigranteve afrikane punojnë me frikë, si kjo grua e qutajtur Fatu. Ajë punon si pastruese: Fatu thotë se djali i një klienti u përpoq ta përdhunonte dhe kjo nuk është hera e pare që ndodh diçka e tillë. Ishte një rast i ngjashëm me atë të ish-shefit të FMN-së Dominik Shtraus Kahn, i cili u akuza se sulmoi seksualisht pastruesen hotelit dhe tani është në pritje të gjyqit. Dorçën Lajdhold është drejtoreshë e një grupi të quajtur “Sanctuary for Families”. Ajo thotë se organizata e saj përpiqet t’u vijë në ndihmë grave imigrante. "Gratë imigrante, sidomos ato të reja në moshë, janë tepër të ekspozuara ndaj ngacmimeve seksueale në vendin e punës. 80 për qind e klienteve tona janë imigrante. Shumica e tyre vijnë nga Amerika Latine, nga Azia, apo Afrika, si Fatu. Dëgjojmë histori të tmerrshme që ato i përjetojnë gjatë përpjekjeve për të gjetur punë". Aleanca Kombëtare e Punonjëseve Shtëpiake bën thirrje për një ligj ndërkombëtar që të ndalojë kërcënimet në vendin e punës. Aj Xhen Pu thotë se pastrueset nëpër shtëpi dhe hotele ndeshen me të njëjtat probleme. Kur ishte studente në kolegjin Xhon Xhei (John Jay) në Manhaten, Mari Tori nga Guinea i thanë se disa profesorë mund t’i vinin nota më më mira, në se pranonte të kishte marrëdhënie seksuale me ta. "Ishte një situatë e frikshme. Më duhej ta kisha të lartë mesataren. Pra është e frikshme të detyrohesh të kesh marrëdhënie seksuale me profesorin. Sepse ai është në shkollë për të mësuar, pra mendohet që ai të të mbrojë. Por, në se ai të detyron të vihesh në një situatë kur ke frikë prej tij, ndodhesh në një gjendje kur nuk di ç’të bësh". Këshilltarja Miriama Diallo, po ashtu nga Afrika e Veriut, thotë se ndikimet psikologjike dhe rreziqet në vendin e punës, apo në shkollë janë reale. Komisionerja për imigracionin e qytetit të Nju Jorkut, Fatima Shama, thotë se dhe shteti i Nju Jorkut përpiqet të komunikojë me këto gra dhe t’i sigurojë ato se mund t’i ndihmojnë, qofshin me dokumente të ligjshme, apo të paligjshme. Sipas Qendrës së Shërbimeve Ligjore për Gratë e Viktimizuara, fakti që gruaja në rastin e ish-shefit të FMN-së Dominik Shtraus Kahn guxoi të flasë dhe e raportoi atë në polici, mund të shërbejë si një pike kthese psikologjike për gratë imigrante, qofshin ato punonjëse, apo studente.